CELEX: 62017TN0479
Language: fi
Date: 2017-08-02 00:00:00
Title: Asia T-479/17: Kanne 2.8.2017 – PO v. EUH

16.10.2017   
            
            
               FI
            
            
               Euroopan unionin virallinen lehti
            
            
               C 347/35
            
         Kanne 2.8.2017 – PO v. EUH
   (Asia T-479/17)
   (2017/C 347/44)
   Oikeudenkäyntikieli: ranska
   
      Asianosaiset
   
   
      Kantaja: PO (edustajat: asianajajat N. de Montigny ja J.-N. Louis)
   
      Vastaaja: Euroopan ulkosuhdehallinto (EUH)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan EUH:n henkilöstöyksikön kantajalle lähettämän, 10.11.2016 päivätyn laskelman ja tarvittaessa 24.10.2016 päivätyn sähköpostiviestin, jolla sama yksikkö ilmoitti kantajalle, ettei hänellä ole oikeutta saada Euroopan unionin virkamiehiin sovellettavien henkilöstösääntöjen liitteessä X olevassa 15 artiklassa määrättyä ylärajaa suurempaa korvausta kahden lapsensa koulutuskuluista, koska kantaja on kierrossa;
            
         
               —
            
            
               kumoamaan tarvittaessa vastauksen, jolla hylättiin nimenomaisesti kantajan 16.5.2017 tekemä valitus;
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, jossa kantaja esittää lainvastaisuusväitteen, joka perustuu siihen, että 10.11.2016 päivätyllä laskelmalla (jäljempänä riidanalainen yksittäispäätös) ja lainvastaisuusväitteen perustana olevilla, 15.4.2016 ja 22.9.2016 päivätyillä ilmoituksilla sekä suuntaviivoilla rikotaan Euroopan unionin virkamiehiin sovellettavia henkilösääntöjä ja sen liitettä X.
            
         
               2)
            
            
               Toinen kanneperuste, jossa kantaja esittää lainvastaisuusväitteen, joka perustuu siihen, että riidanalaisen kyseisillä yksittäispäätöksen perusteena olevilla ilmoituksilla rikotaan suuntaviivoja.
            
         
               3)
            
            
               Kolmas kanneperuste, jonka mukaan riidanalainen yksittäispäätös on lainvastainen seuraavista syistä:
               
                           —
                        
                        
                           ennalta varautumista, luottamuksensuojaa ja oikeusvarmuutta koskevia periaatteita sekä hyvän hallinnon ja saavutettujen oikeuksien periaatteita on loukattu;
                        
                     
                           —
                        
                        
                           oikeutta perheeseen ja oikeutta koulutukseen on loukattu;
                        
                     
                           —
                        
                        
                           yhdenvertaisen kohtelun ja syrjintäkiellon periaatteita on loukattu:
                        
                     
                           —
                        
                        
                           asiassa kyseessä olevia intressejä ja sitä, onko toimenpidettä toteutettaessa noudatettu suhteellisuusperiaatetta, ei ole punnittu keskenään.